Man vas oor moord ná hy meisie betrapArgieffoto ŉ 25-jarige man sal na verwagting Maandag in die Rustenburg-landdroshof in Noordwes verskyn in verband met die moord op ŉ 36-jarige man. Kol. Adéle Myburgh, woordvoerder van die polisie, het gesê volgens die inligting wat die polisie ontvang het, het die verdagte sy meisie besoek toe hy haar met ŉ ander kêrel betrap het. “Die slagoffer is twee keer in die rug gesteek, vermoedelik tydens ŉ bakleiery. Hy is na ŉ plaaslike kliniek geneem, maar is dood verklaar.” Die voorval is by die Boitekong-polisie aangemeld wat die verdagte opgespoor en in hegtenis geneem het, het Myburgh bygevoeg.